צבי פישמן

**צבי פישמן** (נולד בי' באייר ה'תש"י, 27 באפריל 1950) הוא תסריטאי במאי וסופר ישראלי.

## ביוגרפיה
### שנותיו הראשונות בארצות הברית
250px|ממוזער|שמאל|צבי פישמן בתקופת הוליווד

נולד במסצ'וסטס וגדל בארצות הברית, לנעמי והווארד פישמן, משפחה חילונית. את בר המצווה שלו חגג בכנסייה. למד בתיכון פרוטסטנטי יוקרתי. ב-1972 קיבל תואר ראשון בקולנוע (Bachelor of Fine Arts) מאוניברסיטת ניו יורק.

כשהיה בשנה האחרונה באוניברסיטה, הבמאי הצ'כי איוון פאסר  ראה תסריט שכתב פישמן, התלהב וביקש שיכתוב תסריט בנושא אחר. בעקבות כך פישמן כתב את הסרט "Law and Disorder" , שביים פאסר. את הסרט הפיקה חברת סרטי קולומביה ב-1974 בעלות של עשרה מיליון דולר.

היה מורה לתסריטאות ולכתיבה יוצרת במשך חמש שנים בבית ספר לקולנוע וטלוויזיה של אוניברסיטת ניו יורק.

ב-1974 הוציא רומן בשם "גן עדן" בהוצאת Dell Publishing. הספר נמכר בכ-25,000 עותקים.

ב-1979 כתב את הסרט "The Hitter" לצד הבמאי כריסטופר ליטץ בהפקת חברת "Peppercorn Wormser".

ב-1986 יצא הסרט "Chopping Mall"  שפישמן היה מעורב בכתיבתו, בהפקת חברת Filmways . באותה שנה תסריט שכתב לסרט בשם "Hunchback", נרכש על ידי חברת מירמקס.

בזמן מבצע שלום הגליל, בעת שהתגורר בניו יורק, היה המנהל הראשון של עמותת "שר-אל" העוסקת בארגון מתנדבים מרחבי העולם לעבודה במסגרת צה"ל.

### עלייתו לישראל וחזרתו בתשובה
ב-1984 עלה לישראל והחל תהליך של חזרה בתשובה. התחתן ולמד במכון מאיר, ישיבת בית אל ועטרת כהנים. ב-1989 החל ללמד תסריטאות ב"מעלה - בית הספר לטלוויזיה לקולנוע ולאמנויות" במשך כשלוש שנים.

כתב, ביים והפיק מספר סרטים קצרים, והפיק סרטי תעודה למוסדות שונים. ב-2007 יצא הסרט "אהוד איש מקסים" שכתב פישמן וביימו יחזקאל לנג ודוד סמואלס. כתב וביים סדרה בת חמישה פרקים בנושא רפואה והלכה, וכתב וביים את הסרט "המשכן" למשרד החינוך. על יצירתו זכה בשנת 1999 בפרס שר החינוך לתרבות יהודית.

ב-2015 כתב, ביים והפיק את הסרט "סיפורי מעשיות של רבי נחמן" המבוסס על הסיפורים "", "", "" ו"" מתוך סיפורי מעשיות משנים קדמוניות שכתב רבי נחמן מברסלב. שפת הסרט היא אנגלית והשחקנים הראשיים הם יהודה ברקן ודניאל דיין.

הוא מפרסם בלוגים באתר ערוץ 7 באנגלית, ובאתר The Jewish Press.

## ספרים
* **[[הכוזרי]] - מעובד לבני הנעורים**, ירושלים: פרסומי ישראל, 1997, 
* **טוביה בארץ המובטחת**, ירושלים: פרסומי ישראל, 1998, 
* **בר-מצווה במנהרת הזמן**, ירושלים: פרסומי ישראל, 1998, 
* **ימות המשיח**, ירושלים: פרסומי ישראל, 2002, 
* **הדיסקמן והגורו**, ירושלים: פרסומי ישראל, 2003, 
* **כתיבה יוצרת יהודית**, ירושלים: פרסומי ישראל, 2008
* **אבא**, 2017
* **קומי אורי ושאגת הארי,** ספרי המשך לטוביה בארץ המובטחת,. 2021
* **מהוליווד לארץ הקודש-** אוטוביוגרפיה . 2022
* **הספר של הירש**- רומן ארץ-ישראלי יצא לאור בצרפת 2022

### ספרים תורניים באנגלית יחד עם הרב [[דוד סמסון]]
פישמן פרסם ביחד עם הרב דוד סמסון (מתלמידי הרב צבי יהודה קוק) ספרים באנגלית המבוססים על תורתם של הרב אברהם יצחק הכהן קוק והרב צבי יהודה הכהן קוק.


* Samson, David; Tzvi Fishman, **Torat Eretz Yisrael**, Jerusalem: Torat Eretz Yisrael Publications, 1991
* Samson, David; Tzvi Fishman, **Lights On Orot**, Jerusalem: Torat Eretz Yisrael Publications, 1996, 
* Samson, David; Tzvi Fishman, **War and Peace**, Jerusalem: Torat Eretz Yisrael Publications, 1997, 
* Samson, David; Tzvi Fishman, **The Art of T'Shuva**, Jerusalem: Beit Orot Publications, 1999, 
* Tzvi Fishman Above the stream, ביוגרפיה של הרב קוק. 2022
* פישמן עוסק גם בתרגום ספרים תורניים מעברית לאנגלית, והוא תרגם חלק מספרי הרב צבי טאו, הרב משה בלייכר והרב אורי שרקי.


## חיים אישיים
פישמן נשוי ליפה ואב לשבעה, מתגורר בירושלים.

## קישורים חיצוניים

*   ו

* צבי פישמן - ספרות יהודית מקורית (אתר הספרים של צבי פישמן)
* 
* 
* הבלוג של צבי פישמן באתר ערוץ 7 
* צבי פישמן באתר ערוץ 7 
* חלק מספריו של צבי פישמן באתר Amazon
* 
* ישראל מידד, ריאיון עם צבי פישמן, באתר "מורשת"
* 
* עודד מזרחי, הבמאי הגדול מכולם, באתר "ברסלב ישראל", 8 בנובמבר 2009
* סיפורי מעשיות: עכשיו הסרט, כתבה בעלון השבת "גילוי דעת", 23 באפריל 2015
* 
* 
* 
* 
* 
* 
* 

## הערות שוליים

קטגוריה:תסריטאים ישראלים
קטגוריה:אמנים ישראלים שחזרו בתשובה
קטגוריה:סופרים ישראלים
קטגוריה:במאים ישראלים
קטגוריה:ישראלים ילידי ארצות הברית
קטגוריה:עולים בשנות ה-1980
קטגוריה:בוגרי מכון מאיר
קטגוריה:קריית משה: אישים
קטגוריה:בוגרי בית הספר לאמנויות על שם טיש באוניברסיטת ניו יורק
קטגוריה:יוצרי קולנוע חרדי
קטגוריה:זוכי פרס שר החינוך לתרבות יהודית
קטגוריה:ישראלים שנולדו ב-1950